Սիրելի՛ զինվորներ, պարոնայք սպաներ,

Հարգելի՛ հայրենակիցներ,

Հունվարի 28-ը ՀՀ զինված ուժերի կազմավորման օրն է։ 31 տարի առաջ անկախ Հայաստանի Հանրապետությունը ձեռնամուխ եղավ հայկական բանակի ստեղծմանը:

Հայ զինվորն ու սպան բազմիցս ապացուցեցել են, որ մարտական ոգով և Հայրենիքին անձնվիրաբար ծառայելու պատրաստականությամբ և պատասխանատվությամբ իրենց փառավոր նախնիների արժանավոր հետնորդներն են:

Հայոց Բանակը մեր անկախ Հայաստանի ամենամեծ նվաճումն է, որին մենք հասել ենք հայ ժողովրդի համախմբավծ կամքի, բազում հայորդիների անսահման նվիրումի և հայրենիքի համար նահատակված հերոսների կյանքի գնով:

Վերջին պատերազմներում մեր բանակի քաջարի մարտիկները մեկ անգամ ևս ապացուցեցին հայրենի սահմանը կյանքի գնով պաշտպանելու իրենց բարձր գիտակցումն ու անձնվեր պատրաստակամությունը։

Խոնարհումս հանուն հայրենիքի ընկած յուրաքանչյուր զինվորի պայծառ հիշատակին:

Հավերժ փառք հայոց բանակին։